

**SVEUČILIŠTE JOSIPA JURJA STROSSMAYERA U OSIJEKU**

**AKADEMIJA ZA UMJETNOST I KULTURU U OSIJEKU**

**objavljuje**

**OBAVIJEST**

**za upis 5. generacije studenata na**

**SVEUČILIŠNI SPECIJALISTIČKI STUDIJ KREATIVNE TERAPIJE**

**SVEUČILIŠTA JOSIPA JURJA STROSSMAYERA U OSIJEKU  
AKADEMIJA ZA UMJETNOST I KULTURU U OSIJEKU**

**u akademskoj godini 2024./2025.**

**PRAVO PRIJAVE ZA UPIS** imaju pristupnici/e koji imaju završen diplomski sveučilišni ili dodiplomski sveučilišni studij iz umjetničkog područja, znanstvenog područja društvenih i humanističkih znanosti, kao iz znanstvenog područja biomedicina i zdravstva (npr. gluma, likovna kultura, glazba, ples, psihologija, socijalna pedagogija, socijalni rad, edukacija i rehabilitacija, pedagogija, logopedija, medicina, itd.); ostala srodna znanstvena područja i polja također će se individualno razmotriti, te odobriti uz ispunjavanje ostalih kriterija.

Na studiju postoje četiri smjera te polaznik bira jedan od navedenih:

1. **Art terapija**
2. **Terapija pokretom i plesom**
3. **Muzikoterapija**
4. **Dramaterapija**

**POTREBAN BROJ UPISANIH STUDENATA ZA ODRŽAVANJE NASTAVE**

Minimalno osamnaest (18) studenata za sva četiri smjera zajedno

**PROCES PRIJAVE:**

**Korak 1. Iskaz interesa**

Molimo zainteresirane da pismeno dostave svoju predbilježbu odnosno iskaz interesa za upis na studij na priloženom obrascu **„Iskaz interesa**“ na adrese elektroničke pošte [tanja.kolaric@uaos.hr](mailto:tanja.kolaric@uaos.hr) do 20. veljače 2025.godine.

Nakon što Akademija zaprimi minimalno osamnaest (18) iskaza interesa zainteresiranih za sva četiri smjera zajedno biti će raspisan natječaj detaljnije opisan u koraku 2.

Poveznica na obrazac **„Iskaz interesa“**

**Korak 2: Prijava na natječaj**

Svi koji se prijave iskazom interesa biti će obavješteni o izlasku natječaja koji će biti i objavljen na mrežnim stranicama Akademije. Kada natječaj bude objavljen potrebno je prijaviti se sa slijedećom dokumentacijom.

**PREDVIĐENA POTREBNA DOKUMENTACIJA ZA UPIS NAKON OBJAVE JAVNOG NATJEČAJA:**

1. Diploma – izvornik ili ovjerena preslika
2. Potvrda o akademskom priznanju kvalifikacije za kandidate koji su svoje školovanje završili izvan Republike Hrvatske. Kandidati koji su kvalifikaciju stekli izvan RH dužni su provesti postupak akademskog priznavanja kvalifikacije. Postupak traje od 30 do 60 dana. Sve informacije o postupku akademskog priznavanja dostupni su na poveznici <http://www.unios.hr/kvaliteta/djelatnosti/akademsko-priznavanje/>
3. Prijepisi ocjena sa svih razina studija – izvornik ili ovjerena preslika
4. Preporuke (ako je kandidat bio uključen u bilo koji oblik terapijskog djelovanja, potrebno je priložiti pisma preporuke)
5. Domovnica – izvornik ili ovjerena preslika (ne starije od 6 mjeseci), za strane državljane preslika putovnice
6. Motivacijsko pismo/esej
7. Životopis
8. Odluku tvrtke ili ustanove o plaćanju troškova studija (ukoliko pravne osobe plaćaju troškove studija) ili osobno potpisanu izjavu (ukoliko pristupnici sami plaćaju troškove studija)
9. presliku uplatnice u iznosu od 40,00 eura na IBAN HR 7323600001102689236 (poziv na broj: 00 - pristupnikov OIB) te s naznakom: za troškove razredbenog postupka Poslijediplomskog studija.
10. presliku uplatnice u iznosu od 500,00 eura na IBAN HR 7323600001102689236 (poziv na broj: 00 - pristupnikov OIB) te s naznakom: **Preduplata dijela školarine za Sveučilišni specijalistički studij**:
11. u slučaju da se na studij ne upiše dovoljno studenata, navedeni iznos se vraća pristupniku/ici
12. u slučaju da se na studij upiše dovoljno studenata navedeni iznos se uračunava u plaćanje školarine
13. u slučaju da student/ica odustane nakon provedene provjere znanja (razredbeni postupak) i/ili ne pristupi upisu navedeni iznos zadržava Akademija za umjetnost i kulturu
14. Na Natječaj se prijavljuje na propisanom obrascu koji se nalazi na mrežnoj stranici studija <http://www.uaos.unios.hr/wp-content/uploads/2022/09/Prijavnica-Kreativne-terapije-Rev-novi-IBAN.doc>
15. Dodatni dokumenti za smjer **Art terapija** – mapa radova

Navedena dokumentacija za upis i uplata pod točkama 9. i 10. dostavlja se tek po objavi Javnog natječaja za upis na poslijediplomski specijalistički studij u javnom glasilu o čemu će zainteresirani pristupnici biti obaviješteni, ne šalje se u prvom koraku kada se samo ispunjava

**KOMPETENCIJE KOJE STUDENT STJEČE ZAVRŠETKOM STUDIJA:**

Po uspješnom završetku studija, studenti Sveučilišnog specijalističkog studija Kreativne terapije osposobljeni su za samostalan profesionalni rad u području jedne od četiri nove profesije kreativno-terapijskih modaliteta primjenjujući principe vizualne, glazbene, plesne i dramske umjetnosti u terapijske svrhe, a temeljenih na teoriji kreativnog procesa, principima glavnih psihoterapijskih pravaca, načelima humanističke i razvojne psihologije te neuroznanstvenih istraživanja. Tijekom studija studenti se osposobljavaju za rad s različitim populacijama djece, adolescenata i odraslih u okviru kliničke prakse pod supervizijom kao što su: rad s djecom i adolescentima s poremećajima u ponašanju, posebnim potrebama, ili psihičkim tegobama, rad s članovima disfunkcionalnih obitelji, rad s djecom i odraslima različitih dijagnostičkih kategorija psihičkih i/ili primarno tjelesnih bolesti s potrebom za psihosocijalnom potporom (PTSP, ovisnost, onkološke ili druge kronične bolesti, traume itd.), rad s populacijom treće dobi te ostalim specifičnim populacijama.

**PREDVIĐENI POČETAK I MJESTO IZVOĐENJA NASTAVE:** listopad 2025. godine, u Zagrebu. Akademija za umjetnost i kulturu u Osijeku za upisanu 5. generaciju studenata Sveučilišnog specijalističkog studija od akademske godine 2025./2026. nastavu će održavati Zagrebu (**Smjer:** **Terapija pokretom i plesom,** **Muzikoterapija i Dramaterapija**), a za **smjer Art terapija** nastava će se većinskim dijelom izvoditi u Zagrebu, a jedan (1) modulpo semestruu Osijeku.

**TRAJANJE STUDIJA I VISINA ŠKOLARINE:** Trajanje Sveučilišnog specijalističkog studija Kreativne terapije je četiri semestra.

Ukupna školarina studija iznosi 12.000,00 eura. U slučaju upisa većeg broja studenta od minimalne navedene kvote može doći do smanjenja školarine do minimalno 10.000,00 eura.

**ROK ZA PODNOŠENJE PREDBILJEŽBE** je od objave obavijesti na mrežnim stranicama Sveučilišta Josipa Jurja Strossmayera u Osijeku, Akademije za umjetnost i kulturu završno pa do objave javnog natječaja u javnom glasilu o čemu će zainteresirani pristupnici biti obaviješteni.

**PREDVIĐENA PROVJERA ZNANJA (RAZREDBENI POSTUPAK)** 8. ožujka 2025. godine u 11,00 sati na adresi: Klinika za psihijatriju Sveti Ivan, Jankomir 11, pp 68, 10090 Zagreb.

U slučaju da se od objave javnog natječaja u javnim glasilima, pa do 20. veljače 2025. godine ne javi dovoljan broj pristupnika/ca provjera znanja će se održati kasnijeg datuma o čemu će zainteresirani pristupnici/ice biti obaviješteni na vrijeme.

Za posebne uvjete razredbenog postupka svakog pojedinog smjera pogledati na <http://www.uaos.unios.hr/uvjeti-upisa/>.

Prijave koje nisu u skladu s uputama ili nisu potpune neće se uzimati u obzir.

**UPITI zainteresiranih pristupnika/ica se dostavljaju na adresu:**  
  
Sveučilište Josipa Jurja Strossmayera u Osijeku

Akademija za umjetnost i kulturu u Osijeku  
Sveučilišni specijalistički studij Kreativne terapije  
Kralja Petra Svačića 1/F  
RH - 31000 Osijek

**Kontakt**

Kralja Petra Svačića 1/F  
RH - 31000 Osijek  
tel: +385 31 253 300; +385 31 253 301  
e-mail: [tanja.kolaric@uaos.hr](mailto:tanja.kolaric@uaos.hr) i [tatjanabertok13@gmail.com](mailto:tatjanabertok13@gmail.com)